بيخبّروا عن بيّ كان ماشي مع إبنو الزّغير على التّلج وكان البيّ عم يرسم الأثر على التّلج بخطوات ثابتة لحتّى إبنو يمشي وراه، بيلتفت البيّ لإبنو وبيقلّو يا إبني إنتبه وين عم بتحط إجرك، بيقاطعو الإبن وبيقلّو لا يا بيّي بترجّاك إنتبه إنت وين عم بتحطّ إجرك، لمّا البيّ سأل الإبن عن كلامو قلّو :
أنا عم إمشي وراك عم حطّ إجريّي محل إجريك كلّ ما كانت دعساتك ثابتة بكون أنا عم إمشي بأمان.
الزّوّادة بتقلّي وبتقلّك :
خلّينا نتبع خطوات يلّي سبقونا لأنّهن كانوا ماشيين على خطوات الرّب، هيك أكيد منوصل لمحل ما وصلوا ومنتمتع بمشاهدة وجّ الرّب، والله معك.